PMIndiaData/PMIndiaSum huggingface dataset:
ভারত ও ডেনমার্কের মধ্যে বায়ুশক্তির মাধ্যমে পুনর্নবীকরণযোগ্য শক্তি সংক্রান্ত সমঝোতাপত্রে কেন্দ্রীয় মন্ত্রিসভার অনুমোদন

সমুদ্র তীরবর্তী অঞ্চলে বায়ু প্রবাহকে ব্যবহার করে অপ্রচলিত শক্তি সংক্রান্ত কৌশলগত সহযোগিতায় ভারতের নতুন ও পুনর্নবীকরণযোগ্য শক্তি মন্ত্রক এবং ডেনমার্কের শক্তি ও পরিবেশ মন্ত্রকের মধ্যে যে চুক্তি স্বাক্ষরিত হয়েছিল, প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে সেটি অনুমোদিত হয়েছে। ভারতে একটি পুনর্নবীকরণযোগ্য উৎকর্ষ শক্তি কেন্দ্র গড়ে তোলার ক্ষেত্রে দুটি দেশ সম্মত হয়েছে। নতুন দিল্লিতে গত মার্চ মাসে এই মর্মে একটি চুক্তি স্বাক্ষরিত হয়েছিল। সমুদ্র থেকে উপকূলের দিকে আসা বায়ুকে বিদ্যুৎ উৎপাদনে ব্যবহার করার বিষয়ে উভয় দেশের মধ্যে সহযোগিতা বৃদ্ধি এই চুক্তির অন্যতম উদ্দেশ্য। এর মাধ্যমে সমুদ্র উপকূলে বায়ুশক্তি সংক্রান্ত দক্ষ প্রযুক্তিগত ব্যবস্থাপনা গড়ে তোলা, উন্নত মানের উইন্ড টারবাইন বা বাতকল তৈরি, বায়ু প্রবাহ সংক্রান্ত পূর্বাভাস সহ পুনর্নবীকরণযোগ্য শক্তির বিভিন্ন ক্ষেত্রে সহযোগিতা গড়ে উঠবে। ‘দ্য ইন্দো-ড্যানিস সেন্টার অফ এক্সেলেন্স ইন ইন্টিগ্রেটেড রিন্যুয়েবল পাওয়ার’ প্রতিষ্ঠানটি সমুদ্র উপকূলে বায়ু প্রবাহকে কাজে লাগিয়ে পুনর্নবীকরণযোগ্য শক্তি উৎপাদনে সহায়তা করবে। এছাড়া, বায়ু, সৌর এবং জলবিদ্যুৎ-কে একত্রে উৎপাদন করে তা সংগ্রহের প্রযুক্তি উন্নত মানের বায়ুশক্তির সংযুক্তিকরণ, পরীক্ষা-নিরীক্ষা, গবেষণা উন্নয়ন এবং দক্ষতা বৃদ্ধির ক্ষেত্রেও এই প্রতিষ্ঠানটি সহায়ক হবে। এই সমঝোতা স্বাক্ষরের ফলে উভয় দেশের দ্বিপাক্ষিক সম্পর্ক আরও সুদৃঢ় হবে।
প্রধানমন্ত্রী এবং মালদ্বীপের রাষ্ট্রপতির মধ্যে টেলিফোনে বার্তালাপ

প্রধানমন্ত্রী শ্রী নরেন্দ্র মোদী আজ টেলিফোনে মালদ্বীপের রাষ্ট্রপতি ইব্রাহিম মোহাম্মদ সোলিহর সাথে কথা বলেছেন। উভয় নেতা নিজ নিজ দেশে কোভিড-১৯ সংক্রমণের বর্তমান পরিস্থিতি বিষয়ে একে অপরকে জানান। সার্ক গোষ্ঠীভুক্ত দেশগুলির মধ্যে সম্মিলিত সমন্বয়ের রূপগুলি সক্রিয়ভাবে কার্যকর করার জন্য উভয়েই সন্তোষ প্রকাশ করেন। মালদ্বীপে ভারতীয় চিকিৎসক দলকে আগে থেকেই কাজে লাগানো হয় এবং ভারত যে প্রয়োজনীয় ওষুধগুলি উপহার স্বরূপ দিয়েছিল,তা দ্বীপ রাষ্ট্রে এই সংক্রমণ বিস্তার নিয়ন্ত্রণে গুরুত্বপূর্ণ ভূমিকা রেখেছে জেনে প্রধানমন্ত্রী সন্তোষ প্রকাশ করেন । মহামারী কারণে মালদ্বীপের মতো পর্যটন নির্ভর দেশে অর্থনীতিতে যে বিশেষ সমস্যার সৃষ্টি হয়েছে, তার গুরুত্ব উপলব্ধি করে প্রধানমন্ত্রী মালদ্বীপের রাষ্ট্রপতিকে আশ্বাস দিয়েছেন, কোভিড -১৯এর কারণে সেদেশের স্বাস্থ্য ও অর্থনৈতিক ক্ষেত্রে যে প্রভাব পড়েছে তা দূর করতে ভারত যথাযথ সাহায্য করবে । স্বাস্থ্য সঙ্কট থেকে উদ্ভূত বিষয়ের পাশাপাশি দ্বিপাক্ষিক সহযোগিতার অন্যান্য দিকগুলি নিয়ে উভয় দেশের আধিকারিকরা পরস্পরের মধ্যে যোগাযোগ বজায় রেখে চলবেন বলে সহমত পোষণ করেন তাঁরা।
ইন্ডিয়ান পুলিশ সার্ভিসের ২০১৭ ব্যাচের শিক্ষানবিশদের সঙ্গে প্রধানমন্ত্রীর মতবিনিময়

ইন্ডিয়ান পুলিশ সার্ভিস (আইপিএস)-এর ২০১৭ ব্যাচের প্রায় ১০০ জন শিক্ষানবিশ সোমবার (৮ অক্টোবর) নতুন দিল্লিতে প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন। শিক্ষানবিশ পুলিশ আধিকারিকদের সঙ্গে মতবিনিময়ের সময়ে প্রধানমন্ত্রী আন্তরিকতা এবং কুশলতার সঙ্গে কর্মসম্পাদন করার এবং তাঁদের উপর ন্যস্ত দায়িত্ব ও ভূমিকা যথাযথ পালনের ওপর জোর দেন। কর্তব্য পালনের সময় ৩৩ হাজারেরও বেশি পুলিশ কর্মী, যাঁরা নিজেদের জীবন উৎসর্গ করেছেন, প্রধানমন্ত্রী তাঁদের কথাও শিক্ষানবিশ পুলিশ আধিকারিকদের স্মরণ করিয়ে দেন। প্রধানমন্ত্রীর সঙ্গে মতবিনিময়ের সময় সুপ্রশাসন, শৃঙ্খলা তথা আচার-ব্যবহার, মহিলাদের ক্ষমতায়ন এবং ফরেন্সিক বিজ্ঞানের মতো প্রসঙ্গ নিয়েও আলোচনা হয়। …
শ্রী মনোজ দাসের প্রয়াণে প্রধানমন্ত্রীর শোক প্রকাশ

নতুনদিল্লি, ২৮শে এপ্রিল, ২০২১ প্রধানমন্ত্রী শ্রী নরেন্দ্র মোদী বিশিষ্ট শিক্ষাবিদ, জনপ্রিয় কলামিস্ট ও সৃজনশীল লেখক শ্রী মনোজ দাসের প্রয়াণে গভীর শোক প্রকাশ করেছেন। এক ট্যুইট বার্তায় শ্রী মোদী বলেছেন, “বিশিষ্ট শিক্ষাবিদ, জনপ্রিয় কলামিস্ট ও সৃজনশীল লেখক শ্রী মনোজ দাস অনেকের থেকে আলাদা ছিলেন। ইংরেজি ও ওডিয়া সাহিত্যে তাঁর অবদান প্রচুর। শ্রী অরবিন্দ দর্শনের তিনি ছিলেন অগ্রণী বিশেষজ্ঞ। তাঁর মৃত্যুতে আমি শোকাহত। তাঁর পরিবারের সদস্যদের সমবেদনা জানাই। ওঁ শান্তি। “ /
চিন, কোরিয়া, ভিয়েতনাম ও মঙ্গোলিয়া’কে তাদের নববর্ষে প্রধানমন্ত্রীর শুভেচ্ছা

নয়াদিল্লি, ১৯ ফেব্রুয়ারি, ২০১৫ প্রধানমন্ত্রী শ্রী নরেন্দ্র মোদী চিন, কোরিয়া, ভিয়েতনাম ও মঙ্গোলিয়ার জনগণকে তাঁদের নববর্ষ উপলক্ষ্যে শুভেচ্ছা জানিয়েছেন। শুভেচ্ছা বার্তায় প্রধানমন্ত্রী বলেছেন, “চিনা নববর্ষের সূচনায় অনেক অনেক শুভেচ্ছা। নববর্ষ আপনাদের জীবনে শান্তি, আনন্দ ও সমৃদ্ধি নিয়ে আসুক। সারা বিশ্ব জুড়ে আমার কোরীয় বন্ধুদেরও নতুন বছরের শুভেচ্ছা। আমি প্রার্থনা করি নতুন বছর এঁদের জীবনেও অনেক খুশি ও সমৃদ্ধি নিয়ে আসুক। নববর্ষ ও বসন্তের আগমন উপলক্ষে ভিয়েতনামের জনগণ`কে শুভেচ্ছা জানাই এবং এঁদের আনন্দ, শান্তি ও সুস্বাস্থ্য কামনা করি। আমার মঙ্গোলীয় ভাই ও বোনেদের নববর্ষের শুভেচ্ছা। নতুন বছর আপনাদের জন্য শুভ হোক এবং আপনাদের জীবন সাফল্য, আনন্দ ও সুস্বাস্থ্যে ভরে উঠুক”।
জাতীয় ক্রীড়া দিবসে ক্রীড়া প্রেমীদের শুভেচ্ছা জানালেন প্রধানমন্ত্রী

প্রধানমন্ত্রী শ্রী নরেন্দ্র মোদী জাতীয় ক্রীড়া দিবস উপলক্ষে ক্রীড়া প্রেমীদের শুভেচ্ছা জানিয়েছেন। এক বার্তায় প্রধানমন্ত্রী বলেছেন, “জাতীয় ক্রীড়া দিবসে সমস্ত ক্রীড়া প্রেমীদের শুভেচ্ছা। অসামান্য ও কিংবদন্তী হকি খেলোয়াড় মেজর ধ্যানচাঁদজির জন্মবার্ষিকীতে তাঁকে শ্রদ্ধা জানাই। সুস্বাস্থ্যের ভারত গড়ে তুলতে খেলাধূলা ও দৈহিক ফিটনেস বজায় রাখার ব্যাপারে অগ্রাধিকার দিতে আমি সাধারণ মানুষের প্রতি আহ্বান জানাই। বিভিন্ন ক্রীড়া প্রতিযোগিতায় যাঁরা ভারতের প্রতিনিধিত্ব করেছেন, তাঁদের আমি অভিনন্দন জানাই। এদের কঠোর পরিশ্রম ও দৃঢ় সংকল্পের দরুণ বহু সাফল্য অর্জিত হয়েছে। ভারতীয় ক্রীড়া ক্ষেত্রে এ বছর বহু সাফল্য এসেছে। এশিয়ান গেমস্‌ ও কমনওয়েলথ গেমস্‌ সহ বিভিন্ন প্রতিযোগিতায় ভারতীয় খেলোয়াড়রা দারুণ কৃতিত্ব অর্জন করেছেন”।
পরম পূজ্য ডঃ ফিলিপোজ মার ক্রিসোস্টম মার থোম ভাল্যিয়া মেট্রোপলিটনের প্রয়াণে প্রধানমন্ত্রীর শোকপ্রকাশ

প্রধানমন্ত্রী শ্রী নরেন্দ্র মোদী পরম পূজ্য ডঃ ফিলিপোজ মার ক্রিসোস্টম মার থোম ভাল্যিয়া মেট্রোপলিটনের প্রয়াণে শোকপ্রকাশ করেছেন। এক ট্যুইটে প্রধানমন্ত্রী বলেছেন, “পরম পূজ্য ডঃ ফিলিপোজ মার ক্রিসোস্টম মার থোম ভাল্যিয়া মেট্রোপলিটনের প্রয়াণে অত্যন্ত দুঃখিত। ধর্মতত্ত্ব বিষয়ে তাঁর প্রগাঢ় জ্ঞান এবং মনুষ্য সমাজের দুর্দশা দূরীকরণে তাঁর প্রয়াস চিরকাল স্মরণীয় হয়ে থাকবে। মালানকারা মার থোম সিরিয়ান ক্রাঞ্চের সদস্যদের প্রতি আমার সমবেদনা।”
প্রধানমন্ত্রী বিশাখাপত্তনমে ইন্টারন্যাশনাল ফ্লিট রিভিউ -২০১৬ প্রত্যক্ষ করলেন

প্রধানমন্ত্রী শ্রী নরেন্দ্র মোদি শনিবার বিশাখাপত্তনমে ইন্টারন্যাশনাল ফ্লিট রিভিউ (আই এফ আর-২০১৬) প্রত্যক্ষ করলেন। ভারতের রাষ্ট্রপতির উপস্থিতিতে শনিবার ফ্লিট রিভিউ এবং ফ্লাই পাস্টের মাধ্যমে ভারতীয় নৌ-বাহিনি তাদের শৌর্য প্রদর্শন করল, এবং এর পাশাপাশি সারা বিশ্বের নৌ-সেনাদের নিয়ে এল এক জায়গায়। প্রধানমন্ত্রী ম্যারিরটাইম প্রদর্শনী পরিদর্শন করেছেন, যেখানে ভারতীয় নৌ-বাহিনির দেশজ প্রযুক্তিগত দক্ষতা তুলে ধরা হয়েছে। এছাড়াও তিনি প্রদর্শনী এলাকাতেই শিল্পকলা ও হস্তকারু প্রদর্শনী পরিদর্শন করেন, এখানে সারা ভারতের কারুশিল্পীরা তাদের উৎপাদিত সামগ্রী উপস্থাপনা করেছে। প্রধানমন্ত্রী ‘ইন্ডিয়ান নেভি সিম্ফনিক অর্কেস্ট্রা’-র দ্বারা উপস্থাপিত ‘প্রেসিডেন্সিয়াল ব্যান্ড কনসার্ট’-এ উপস্থিত ছিলেন।
বারাণসীরএক গ্রামে স্বচ্ছতার লক্ষ্যে শ্রমদান করলেন প্রধানমন্ত্রী; পরিদর্শন করলেন একপশুধন আরোগ্য মেলা

বারাণসীরশাহেনশাহ্‌পুর গ্রামে শনিবার এক শৌচাগার নির্মাণের কাজে শ্রমদান করলেন প্রধানমন্ত্রীশ্রী নরেন্দ্র মোদী। গ্রামের অধিবাসীদের সঙ্গেও এক আলাপচারিতায় মিলিত হন তিনি।শাহেনশাহ্‌পুরের গ্রামবাসীরা তাঁদের গ্রামকে উন্মুক্ত স্থানে প্রাকৃতিক কাজকর্মকরার অভ্যাস থেকে মুক্ত করে তুলতে আগ্রহী। এই কারণে নির্মীয়মান শৌচাগারের তাঁরানামকরণ করেছেন ‘ইজ্জত ঘর’। তাঁদের এই উদ্যম ও উদ্যোগের ভূয়সী প্রশংসা করেনপ্রধানমন্ত্রী। গ্রামেআয়োজিত এক পশুধন আরোগ্য মেলাও পরিদর্শন করেন শ্রী নরেন্দ্র মোদী। সেখানে গবাদিপশুর স্বাস্থ্য পরীক্ষা এবং চিকিৎসা সংক্রান্ত সুযোগ-সুবিধা সম্পর্কে তাঁকে অবহিতকরা হয়। গবাদি পশুর ওপর অস্ত্রোপচার, আল্ট্রা-সোনোগ্রাফি ইত্যাদিরও ব্যবস্থা রয়েছেবলে তাঁকে জানানো হয়। মেলা প্রাঙ্গণেএক বিশাল জনসমাবেশে ভাষণদানকালে এই ধরনের একটি সফল পশুধন আরোগ্য মেলার উদ্যোগ-আয়োজনেরজন্য উত্তরপ্রদেশের মুখ্যমন্ত্রী যোগী আদিত্যনাথ এবং তাঁর সরকারের ভূয়সী প্রশংসাকরেন প্রধানমন্ত্রী। একইসঙ্গে, তিনি জানান তাঁর অভিনন্দনও। প্রধানমন্ত্রীতাঁর ভাষণে বলেন, এটি হল এমনই এক নতুন উদ্যোগ ও প্রচেষ্টা যার ফলে বিশেষভাবে উপকৃতহবে রাজ্যের পশুপালন ক্ষেত্রটি। দুধের উৎপাদন ও উৎপাদনশীলতা বৃদ্ধি পাওয়ার সুবাদেঅর্থনৈতিক কল্যাণ নিশ্চিত হবে জনসাধারণের। দুগ্ধোৎপাদন ক্ষেত্রে সমবায়প্রতিষ্ঠানগুলি যে নানাভাবে সাহায্য করতে পারে, একথাও প্রসঙ্গত উল্লেখ করেনপ্রধানমন্ত্রী। তিনি বলেন, দেশের অন্যান্য প্রান্তেও এই ধরনের ঘটনার নজির রয়েছে। কেন্দ্রীয়সরকারের প্রশাসনিক কাজকর্মে জনসাধারণের সার্বিক কল্যাণের বিষয়টিকে যে বিশেষঅগ্রাধিকার দেওয়া হয়েছে একথার উল্লেখ করে প্রধানমন্ত্রী বলেন যে আগামী ২০২২ সালেরমধ্যে কৃষকদের আয় ও উপার্জন দ্বিগুণ করে তোলার লক্ষ্যে তাঁর সরকারপ্রতিশ্রুতিবদ্ধ। কারণ, স্বাধীনতা সংগ্রামীরা যে ভারত গঠনের স্বপ্ন দেখতেন, তারসফল বাস্তবায়নে তিনি ও তাঁর সরকার কঠোরভাবে পরিশ্রম চালিয়ে যাচ্ছেন। শ্রী মোদীবলেন, “পরিচ্ছন্নতা রক্ষা করা আমাদের সমবেত দায়িত্ব” – এই মানসিকতা সকলের মধ্যেইগড়ে ওঠা প্রয়োজন। স্বচ্ছতা, অর্থাৎ পরিচ্ছন্নতা একদিকে যেমন জনসাধারণেরসার্বিকভাবে ভালো থাকা ও সুস্থ থাকার বিষয়টিকে নিশ্চিত করে, অন্যদিকে তেমনই দরিদ্রজনসাধারণের স্বাস্থ্য সুরক্ষার কাজেও তা একান্ত জরুরি। প্রধানমন্ত্রী বলেন যেস্বচ্ছতা হল তাঁর কাছে একটি প্রার্থনার মতো, আর, পরিচ্ছন্নতা হল জনসাধারণের প্রতিতাঁর সেবা পরায়ণতার এক বিশেষ বহিঃপ্রকাশ।
প্রধানমন্ত্রী শ্রী নরেন্দ্র মোদী সকাশে অ্যাপেল সিইও টিক কুক

অ্যাপেলের সিইও মিঃ টিম কুক শনিবার সাক্ষাৎ করলেন প্রধানমন্ত্রী শ্রী নরেন্দ্র মোদীর সঙ্গে। সাম্প্রতিক নির্বাচনী ফলাফলের পরিপ্রেক্ষিতে প্রধানমন্ত্রী শ্রী মোদীকে অভিনন্দন জানিয়ে মিঃ কুক তাঁর ভারত সফর সম্পর্কে অভিজ্ঞতার কথা ব্যক্ত করেন। ভারতে যে উষ্ণ আতিথেয়তা তিনি উপভোগ করেছেন সে কথাও উল্লেখ করেন তিনি। মিঃ কুক বলেন, ভারতের বিভিন্ন অঞ্চল তিনি সফর করেছেন। যুবসমাজ, বাণিজ্য প্রতিনিধি এবং চলচ্চিত্র শিল্পীদের সঙ্গেও তিনি আলোচনায় মিলিত হয়েছেন। মিঃ কুক বিশেষভাবে উল্লেখ করেন মুম্বাইয়ে তাঁর সিদ্ধিবিনায়ক মন্দির পরিদর্শন এবং একটি ক্রিকেট ম্যাচ দেখার অভিজ্ঞতার কথা। মিঃ কুক-এর এই আন্তরিকতার বিশেষ প্রশংসা করে প্রধানমন্ত্রী বলেন যে ভারতে যা কিছু প্রত্যক্ষ করা যায়, তা অবশ্যই বিশ্বাসযোগ্য। এই সমস্ত অভিজ্ঞতা অ্যাপেলের সিইও-র বাণিজ্যিক সিদ্ধান্ত গ্রহণের ক্ষেত্রে বিশেষ সহায়ক হবে বলে শ্রী মোদী মন্তব্য করেন। ভারতে অ্যাপেল আইএনসি-র ভবিষ্যৎ কর্মপরিকল্পনার কথা প্রধানমন্ত্রীর সামনে তুলে ধরেন মিঃ টিম কুক। ভারতে নির্মাণ ও খুচরো ব্যবসার ক্ষেত্রে যে বিশাল সম্ভাবনা রয়েছে সে কথাও উল্লেখ করেন তিনি। ভারতের তরুণ প্রতিভার সপ্রশংস উল্লেখ করে মিঃ কুক বলেন, এই সমস্ত তরুণদের মধ্যে রয়েছে অভাবনীয় দক্ষতা যাকে কাজে লাগাতে আগ্রহী অ্যাপেল। শুধু তাই নয়, বিভিন্ন ধরনের অ্যাপ্লিকেশন উদ্ভাবনেরও প্রচুর সম্ভাবনা রয়েছে ভারতে। হায়দরাবাদে অ্যাপেল আইএনসি-র মানচিত্র উন্নয়ন কেন্দ্র গড়ে তোলার খুঁটিনাটি বিষয়গুলি তিনি ব্যাখ্যা করেন প্রধানমন্ত্রীর কাছে। বাণিজ্যিক কাজকর্মকে সহজতর করে তোলার লক্ষ্যে শ্রী মোদী যে সমস্ত পদক্ষেপ গ্রহণ করেছেন তারও সপ্রশংস উল্লেখ করেন তিনি। পুনর্নবীকরণযোগ্য জ্বালানি ক্ষেত্রে ভারতের প্রধানমন্ত্রী যে বিশেষ উদ্যোগ গ্রহণ করেছেন তার প্রশংসা করে মিঃ কুক বলেন, অ্যাপেলের কাজকর্মের ৯৩ শতাংশই পুনর্নবীকরণযোগ্য জ্বালানির ওপর নির্ভরশীল। অ্যাপেলের বাণিজ্যিক যোগান সম্পর্কিত শৃঙ্খলটি পুনর্নবীকরণযোগ্য জ্বালানির সাহায্যে গড়ে তোলার পরিকল্পনা রয়েছে বলেও প্রসঙ্গত উল্লেখ করেন তিনি। মিঃ কুক-এ সঙ্গে আগত প্রতিনিধিদলের সদস্যরা তাঁদের রাজস্থান সফরের অভিজ্ঞতার কথা ব্যক্ত করেন প্রধানমন্ত্রীর কাছে। ঐ রাজ্যের কয়েকটি গ্রামও তাঁরা পরিদর্শন করেছেন যেখানে সাম্প্রতিককালে বিদ্যুতের সুযোগ পৌঁছে গেছে। গ্রামের মহিলারা সৌরশক্তি সংস্থাপন সম্পর্কিত সাজসরঞ্জাম ব্যবহারের কাজে যেভাবে দক্ষতা অর্জন করছেন, তারও বিশেষ প্রশংসা করেন তাঁরা। অ্যাপ্লিকেশন উদ্ভাবন এবং পুনর্নবীকরণযোগ্য জ্বালানি ক্ষেত্রে অ্যাপেলের সঙ্গে ভারতের শিল্পোদ্যোগ সহযোগিতা সম্পর্কে মতবিনিময় করেন মিঃ টিম কুক এবং শ্রী নরেন্দ্র মোদী। প্রধানমন্ত্রী ‘ডিজিটাল ভারত’ গড়ে তোলার লক্ষ্যে তাঁর উদ্যোগ ও প্রচেষ্টার কথা ব্যাখ্যা করেন অ্যাপেলের সিইও-র কাছে। বৈদ্যুতিন পদ্ধতিতে শিক্ষা, স্বাস্থ্য এবং কৃষকদের আয় ও উপার্জন বৃদ্ধি তাঁর ‘ডিজিটাল ভারত’ দর্শনের তিনটি মূল লক্ষ্য বলে তিনি বর্ণনা করেন। এই লক্ষ্য পূরণে অ্যাপেলের সমর্থন ও সহযোগিতা প্রার্থনা করেন তিনি। সাইবার নিরাপত্তা এবং পরিসংখ্যানগত তথ্য বিনিময় সম্পর্কিত কয়েকটি বিষয়ও উঠে আসে দু’জনের আলোচনার মধ্যে। সাইবার অপরাধ চ্যালেঞ্জের মোকাবিলায় বিশ্বের বিভিন্ন দেশের কাছে সহযোগিতা প্রসারের জন্য মিঃ কুক-এর কাছে আর্জি জানান ভারতের প্রধানমন্ত্রী। ‘narendramodimobileapp’-এর একটি আধুনিক ও সর্বশেষ সংস্করণের আনুষ্ঠানিক সূচনা করেন মিঃ টিম কুক।
লেহ্‌, লাদাখ সফরে প্রধানমন্ত্রী

প্রধানমন্ত্রী শ্রী নরেন্দ্র মোদী আজ (তেসরা ফেব্রুয়ারি, ২০১৯) জম্মু ও কাশ্মীরের লাদাখের লেহ্‌- তে একদিনের সফরে পৌঁছেছেন।সেখানে তিনি একাধিক উন্নয়নমূলক প্রকল্পের উদ্বোধন/ভিত্তিপ্রস্তর স্থাপন করেছেন। হিমশীতল আবহাওয়া থাকা সত্ত্বেও অনুষ্ঠানস্থলে আসার জন্য প্রধানমন্ত্রী উপস্থিত জনসাধারণের প্রশংসা করে বলেন, “যাঁরা কঠিন পরিস্থিতিতে বাস করেন, তাঁরা সবরকম অসুবিধার মোকাবিলা করে থাকেন।আপনাদের ভালোবাসা আমাকে পরিশ্রম করে যেতে উৎসাহ যোগায়”। লাদাখ বিশ্ববিদ্যালয়ের উদ্বোধন করে প্রধানমন্ত্রী বলেন, “লাদাখের জনসংখ্যার ৪০ শতাংশ হলেন কমবয়সী পড়ুয়ারা।এই অঞ্চলে একটি বিশ্ববিদ্যালয় স্থাপনের বহুদিন ধরে একটি চাহিদা ছিল।লাদাখ বিশ্ববিদ্যালয় স্থাপন হলে এই চাহিদা পূরণ হবে”।লেহ্‌, কারগিল, নুগরা, যানস্কর, দ্রাস ও খালসির স্নাতক কলেজগুলিকে নিয়ে এই বিশ্ববিদ্যালয়টি স্থাপন করা হবে এবং ছাত্রছাত্রীদের সুবিধার্থে বিশ্ববিদ্যালয়ের প্রশাসনিক দপ্তরগুলি লেহ্‌ও কারগিলে খোলা হবে। প্রধানমন্ত্রী দাতং গ্রামের কাছে দাহ্‌তে ৯ মেগাওয়াটের দাহ্‌জলবিদ্যুৎ প্রকল্প এবং ২২০ কেভি শ্রীনগর – আলুস্টেং – দ্রাস – কারগিল – লেহ্‌বিদ্যুৎ সংবহন ব্যবস্থার উদ্বোধন করেন।এই প্রকল্পগুলি উদ্বোধন করাকালীন প্রধানমন্ত্রী বলেন, “আমরা দেরী করা সংস্কৃতিকে বর্জন করেছি”।তিনি আরও বলেন যে, তাঁর সরকার নিশ্চিত করবে যাতে প্রত্যেকটি প্রকল্প যার ভিত্তিপ্রস্তর তিনি স্থাপন করেছেন, সেগুলির উদ্বোধন তিনি করেন। আজ লাদাখে পাঁচটি নতুন পর্যটন ও ট্রেকিং রুটও খোলা হয়েছে।প্রধানমন্ত্রী বলেন যে, একটি শহরের যোগাযোগ ব্যবস্থা উন্নত হলে সেখানে জীবনযাপন আর্থিকভাবে সহজ হয়।তিনি আরও বলেন, বিলাসপুর – মানালি – লেহ্‌রেল লাইনের কাজ সম্পন্ন হলে, দিল্লি থেকে লেহ্‌র যাত্রাপথের দূরত্বও কমে যাবে। প্রধানমন্ত্রী লেহ্‌তে কুশক বাকুলা রিমপোচি (কেবিআর) বিমানবন্দরের নতুন টার্মিনাল বিল্ডিং – এর শিলান্যাস করেন।এই নতুন টার্মিনালটি সবরকম আধুনিক ব্যবস্থাপনার মাধ্যমে যাত্রীদের অবাধ চলাচল সম্ভব করে তুলবে। প্রধানমন্ত্রী আরও বলেন, এই প্রকল্পগুলির ফলে উন্নত বিদ্যুৎ ব্যবস্থা সংযোগ ও যোগাযোগ ব্যবস্থা গড়ে উঠবে এবং এই অঞ্চলে পর্যটকদের আনাগোণা বৃদ্ধি পাবে।এর ফলে, বহু গ্রামে আরও উন্নত জীবন-জীবিকার সুযোগ আসবে। এছাড়া, সংরক্ষিত এলাকা পারমিটের মেয়াদকাল বাড়িয়ে ১৫ দিন করা হয়েছে।এখন পর্যটকরা আরও বেশি সময় ধরে লেহ্‌ভ্রমণ উপভোগ করতে পারবেন। প্রধানমন্ত্রী বলেন যে, এলএএইচডিসি আইনে কিছু সংশোধন করা হয়েছে এবং পর্ষদকে ব্যয় সংক্রান্ত বিষয়ে আরও বেশি ক্ষমতা দেওয়া হয়েছে।এখন এই স্বশাসিত পর্ষদ অঞ্চলের বিকাশের জন্য তহবিলের অর্থ প্রদান করে বলেও প্রধানমন্ত্রী জানান। অন্তর্বর্তী বাজেটের বিষয়ে প্রধানমন্ত্রী বলেন যে, তপশিলি উপজাতিদের কল্যাণার্থে বরাদ্দের পরিমাণ ৩০ শতাংশ বৃদ্ধি পেয়েছে এবং দলিতদের উন্নয়নের জন্য ৩৫ শতাংশ অর্থ বরাদ্দ বাড়ানো হয়েছে। …
গণতন্ত্রকে আরও শক্তিশালী করে তুলতে ডিজিটাল প্রযুক্তির ভূমিকা অনস্বীকার্য : প্রধানমন্ত্রী

প্রধানমন্ত্রী শ্রী নরেন্দ্র মোদী বৃহস্পতিবার নিউইয়র্কের প্রচার মাধ্যম ও বিনোদন ক্ষেত্রের শীর্ষস্থানীয় মার্কিন সি.ই.ও.’দের সঙ্গে এক গোলটেবিল বৈঠকে মিলিত হন। বৈঠকে সভাপতিত্ব করেন প্রধানমন্ত্রী স্বয়ং। প্রধানমন্ত্রী শ্রী নরেন্দ্র মোদীর উৎসাহব্যঞ্জক ও সচল নেতৃত্বের ভূয়সী প্রশংসা করেন উপস্থিত সি.ই.ও.’রা। সেই সঙ্গে, ভারতের উজ্জ্বল ভবিষ্যৎ সম্পর্কেও তাঁরা বিশেষ আশাবাদী বলে ঘোষণা করেন। সি.ই.ও.রা বিশেষ করে উৎসাহ দেখান ডিজিটাল ইন্ডিয়া কর্মসূচি সম্পর্কে। তাঁরা বলেন যে, ভারতীয় অর্থনীতিতে বর্তমানে যে উন্নয়নের নতুন জোয়ার এসেছে তা এক্ষেত্রে বিকাশের গতিকে আরও ত্বরান্বিত করবে। একইসঙ্গে তাঁরা টেলিভিশন ব্যবস্থাকে দ্রুত ডিজিটাল করে তুলতে এবং সেলুলার তথা মোবাইল পরিকাঠামোকে আরও শক্তিশালী করে তুলতে বৈঠকে আহ্বান জানান। প্রধানমন্ত্রী শ্রী নরেন্দ্র মোদী এবং সি.ই.ও.’রা এই মর্মে একমত হন যে, সাম্প্রতিককালে প্রচার মাধ্যম ও প্রযুক্তি ক্ষেত্রে যে সমস্ত পরিবর্তন সূচিত হয়েছে তার ফলে জ্ঞানের জগতে গণতান্ত্রিকতার ব্যাপক প্রসার ঘটেছে। প্রধানমন্ত্রী বলেন, বিশ্ব এখন প্রযুক্তিচালিত এক যুগের মধ্য দিয়ে চলেছে, যেখানে ব্যবহারিক পরিকাঠামোর সঙ্গে সঙ্গে ডিজিটাল পরিকাঠামোর উন্নয়নও বিশেষভাবে গুরুত্বপূর্ণ। তিনি বলেন, ভারতে এখন বড় ধরণের সুযোগ এবং বিশেষ বিশেষ চ্যালেঞ্জ রয়েছে, যা সি.ই.ও.’রা ভারতে বিনিয়োগের মাধ্যমে কাজে লাগাতে পারেন। তবে, এক্ষেত্রে অবশ্যই তাঁদের আঞ্চলিক ভাষার কথাটি মনে রাখতে হবে। আর এইভাবেই তাঁরা তাঁদের বিনিয়োগের পরিকল্পনা তৈরি করতে পারেন। ভারতের ছয় লক্ষ গ্রামকে ব্রডব্যান্ড সংযোগের আওতায় নিয়ে আসা হবে বলেও তিনি সি.ই.ও.দের অবহিত করেন। একুশ শতকের নাগরিকদের কথা চিন্তা করে সেইভাবে তৈরি থাকার জন্য তিনি সি.ই.ও.দের আহ্বান জানান। মানবসম্পদ উন্নয়নের ক্ষেত্রে ডিজিটাল প্রযুক্তির যে বিশেষ একটি ভূমিকা রয়েছে সেকথাও প্রধানমন্ত্রী তাঁর বক্তব্যে তুলে ধরেন। গণতন্ত্রকে আরও মজবুত করে তুলতে এবং ভারতের উন্নয়নের প্রেক্ষাপটে ডিজিটাল প্রযুক্তির এক প্রধান ভূমিকা রয়েছে বলেও প্রধানমন্ত্রী উল্লেখ করেন। গোলটেবিল বৈঠকে যাঁরা উপস্থিত ছিলেন, তাঁরা হলেন – নিউজ কর্প এবং টোয়েন্টি ফার্স্ট সেঞ্চুরি ফক্সের এক্সিকিউটিভ চেয়ারম্যান রুপার্ট মার্ডক, টোয়েন্টি ফার্স্ট সেঞ্চুরি ফক্সের সি.ই.ও. জেমস্ মার্ডক, নিউজ কর্প-এর সি.ই.ও. রবার্ট থমসন, স্টার ইন্ডিয়ার সি.ই.ও. উদয় শঙ্কর, ডিসকভারি কম্যুনিকেশনস্ – এর প্রেসিডেন্ট তথা সি.ই.ও. ডেভিড জাসলভ, সোনি এন্টারটেইনমেন্ট-এর সি.ই.ও. মাইকেল লিনটন, ইন্টার পাবলিক গ্রুপ অফ কোম্পানিজ-এর সি.ই.ও. মাইকেল রথ, ভাইস মিডিয়ার সি.ই.ও. শেন স্মিথ, ডব্লিউ.পি.পি.-এর সি.ই.ও. মার্টিন সোরেল, টাইম ওয়ার্নারের সি.ই.ও. জেফ বিউকস্, এ. অ্যান্ড ই. নেটওয়ার্কস্-এর সি.ই.ও. ন্যানসি ডিউবাক, ভাইসি ইন্ডাস্ট্রিজ-এর চেয়ারম্যান অ্যান্টনি প্র্যাট, রুট ওয়ান ইনভেস্টমেন্ট কোম্পানির প্রতিনিধি উইলিয়াম ডাহামেল এবং ভ্যালু অ্যাক্ট ক্যাপিটালের সি.ই.ও. জেফ উবেন।
ডঃ রাম মনোহর লোহিয়ার জন্মবার্ষিকীতে শ্রদ্ধা নিবেদনপ্রধানমন্ত্রীর

ডঃ রাম মনোহর লোহিয়ার জন্মবার্ষিকীতে তাঁর উদ্দেশে গভীর শ্রদ্ধা নিবেদনকরেছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “ডঃ রাম মনোহর লোহিয়া ছিলেন বিংশ শতাব্দীর ভারতবর্ষের এক অন্যতম উজ্জ্বলব্যক্তিত্ব। বৈদগ্ধ ও অনুসন্ধিৎসা এবং তৃণমূল পর্যায়ের রাজনীতির মধ্যে তিনিসমন্বয়সাধন করেছিলেন। তাঁর সমৃদ্ধ চিন্তাভাবনা আর্থ-সামাজিক কর্মপ্রচেষ্টাকে আজওপথ দেখিয়ে চলেছে। ডঃ লোহিয়ার জন্ম জয়ন্তীতে আমি তাঁকে প্রণাম জানাই”।
বন্দর উন্নয়নে সহযোগিতা প্রসারে মউ স্বাক্ষরিত হচ্ছে ভারত ও স্পেনের মধ্যে

বন্দর উন্নয়নের ক্ষেত্রে সহযোগিতা প্রসারের লক্ষ্যে ভারত ও স্পেনের মধ্যে মউ স্বাক্ষরের বিষয়টিতে সম্মতি জানিয়েছে কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে মন্ত্রিসভার এই বৈঠক অনুষ্ঠিত হয়। দু’দেশের মধ্যে বন্দর উন্নয়নের ক্ষেত্রে সহযোগিতা প্রসারের মধ্য দিয়ে পারস্পরিক কল্যাণ সুনিশ্চিত করে তোলাই এই চুক্তি সম্পাদনের উদ্দেশ্য। মউ স্বাক্ষরের ফলে একদিকে যেমন দ্বিপাক্ষিক সহযোগিতা আরও জোরদার হয়ে উঠবে, অন্যদিকে তেমনই বন্দর ও অন্যান্য সামুদ্রিক ক্ষেত্রে দু’দেশই পরস্পরের সঙ্গে শলা-পরামর্শ করার সুযোগ পাবে।
কেদারনাথ পরিদর্শনে প্রধানমন্ত্রী; উদ্বোধন করলেন পতঞ্জলি রিসার্চ ইনস্টিটিউটেরও

আজউত্তরাখণ্ড সফরকালে কেদারনাথ মন্দির পরিদর্শন করেন প্রধানমন্ত্রী শ্রী নরেন্দ্রমোদী। সেখানে তিনি প্রার্থনাও জানান। মন্দিরে সমবেত এক বিরাট সংখ্যক জনতার উদ্দেশেঅভিনন্দনও জানান তিনি। এরপর,হরিদ্বার জেলায় পতঞ্জলি রিসার্চ ইনস্টিটিউট-এর উদ্বোধন করেন প্রধানমন্ত্রী।সংক্ষিপ্ত সময়ের মধ্যে তিনি ঘুরে দেখেন ইনস্টিটিউট-এর ড্রাগ ডিসকভারি অ্যান্ডরিসার্চ ল্যাবরেটরিও। সঙ্গে ছিলেন স্বামী রামদেব এবং আচার্য বালকৃষ্ণ। এইউপলক্ষে এক ভাষণে প্রধানমন্ত্রী দেশের গৌরব ঐতিহাসিক পরম্পরাগত ঐতিহ্য, কখনই বিস্মৃতবা অবহেলিত হবে না বলে তাঁর দৃঢ় আত্মবিশ্বাসের কথা ব্যক্ত করেন। তিনি বলেন,পূর্বপুরুষদের উদ্ভাবনী শক্তিকে আমাদের সর্বদাই অটুট রাখতে হবে। আন্তর্জাতিকযোগ দিবস পালন করার সময় আরও বেশি সংখ্যক মানুষকে একত্রিত করার আহ্বান জানান প্রধানমন্ত্রী।তিনি উল্লেখ করেন নতুন স্বাস্থ্য নীতিটির কথাও যার আওতায় মানুষের সুস্বাস্থ্য ওভালো থাকার কয়েকটি সংস্থান রাখা হয়েছে। শ্রীমোদী বলেন, প্রতিরোধমূলক স্বাস্থ্য পরিচর্যার সর্বাপেক্ষা গুরুত্বপূর্ণ দিকটিই হলস্বচ্ছতা, অর্থাৎ পরিচ্ছন্নতা রক্ষা করা। ভেষজবিশ্বকোষের প্রথম খণ্ডটিও এদিন আনুষ্ঠানিকভাবে প্রকাশ করেন প্রধানমন্ত্রী। / .
আম আদমি পার্টিকে প্রধানমন্ত্রীর অভিনন্দন

প্রধানমন্ত্রী শ্রী নরেন্দ্র মোদী দিল্লি বিধানসভা নির্বাচনে জয়ের জন্য আম আদমি পার্টি (আপ) এবং শ্রী অরবিন্দ কেজরিওয়াল’কে অভিনন্দন জানিয়েছেন। এক শুভেচ্ছা বার্তায় প্রধানমন্ত্রী বলেছেন, “দিল্লি বিধানসভা নির্বাচনে জয়ের জন্য আপ এবং শ্রী অরবিন্দ কেজরিওয়ালজীকে অভিনন্দন। আশা করি, তাঁরা দিল্লিবাসীর চাহিদা পূরণ করবেন”।
রিয়াধে প্রধানমন্ত্রীর সঙ্গে জর্ডনের রাজার বৈঠক

সৌদি আরবের রিয়াধে মঙ্গলবার ফিউচার ইনভেস্টমেন্ট ইনিশিয়েটিভ ফোরামের ফাঁকে প্রধানমন্ত্রী শ্রী নরেন্দ্র মোদী জর্ডনের রাজা দ্বিতীয় আব্দুল্লা বিন আল- হুসেনের সঙ্গে বৈঠক করেন। দুই নেতা দ্বিপাক্ষিক সম্পর্ককে আরও মজবুত করার পন্হা-পদ্ধতি নিয়ে আলোচনা করেন। গত বছর ২৭ ফেব্রুয়ারী থেকে পয়লা মার্চ পর্যন্ত জর্ডনের রাজার ভারত সফরের সময় স্বাক্ষরিত সমঝোতাপত্র ও চুক্তিগুলির রূপায়ণের অগ্রগতি নিয়েও তাদের মধ্যে কথা হয়। মধ্যপ্রাচ্যে শান্তি প্রক্রিয়া ও অন্যান্য আঞ্চলিক অগ্রগতির বিষয়গুলি নিয়েও দুই নেতা আলোচনা করেন। সন্ত্রাস দমনে সহযোগিতা নিয়েও তাঁদের মধ্যে কথা হয়। ভারত ও জর্ডনের মধ্যে সুপ্রাচীন কাল থেকে ঐতিহাসিক যোগসূত্র, সাংস্কৃতিক পরম্পরা এবং মানুষের সঙ্গে মানুষের যোগাযোগ রয়েছে। ২০১৮তে প্রধানমন্ত্রীর জর্ডন সফর এবং সেদেশের রাজার ভারত সফর দ্বিপাক্ষিক সম্পর্ককে আরও মজবুত করতে নতুন গতি সঞ্চার করেছে। দুই দেশের মধ্যে এই সম্পর্ক পারস্পরিক শ্রদ্ধা তথা একাধিক দ্বিপাক্ষিক, আঞ্চলিক ও বহুপাক্ষিক বিষয়ে বোঝাপড়ার ওপর গড়ে উঠেছে।
কেন্দ্রীয় মন্ত্রিসভা কম্পট্রোলার অ্যান্ড অডিটর জেনারেলের দপ্তরে ডেপুটি কম্পট্রোলার অ্যান্ড অডিটর জেনারেলের পদ সৃষ্টিতে অনুমোদন দিয়েছে

কেন্দ্রীয় মন্ত্রিসভা কম্পট্রোলার অ্যান্ড অডিটর জেনারেলের দপ্তরে একটি এসটিএস সমতুল পদের বিলুপ্তি ঘটিয়ে একটি ডেপুটি কম্পট্রোলার অ্যান্ড অডিটর জেনারেল (সমন্বয়, যোগাযোগ এবং তথ্য ব্যবস্থাপনা) – এর পদ সৃষ্টিতে অনুমোদন দিয়েছে। নতুন এই পদের বেতনক্রম হবে ১৭। নতুন দিল্লিতে আজ প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় মন্ত্রিসভার বৈঠকে অনুমোদিত হয়েছে। ডেপুটি কম্পট্রোলার অ্যান্ড অডিটর জেনারেল, ইন্ডিয়ান অডিট অ্যান্ড অ্যাকাউন্টস্‌ দপ্তরের আওতায় রাজ্যস্তরের অডিট সহ টেলিকমিউনিকেশন এবং বিভিন্ন তথ্য ব্যবস্থাপনার মধ্যে সমন্বয় গড়ে তুলবেন। এই পদের জন্য প্রায় ২১ লক্ষ টাকা ব্যয় ধার্য করা হয়েছে।
পূর্বাঞ্চলীয় অর্থনৈতিক মঞ্চের পূর্ণাঙ্গ অধিবেশনে প্রধানমন্ত্রীর ভাষণের বঙ্গানুবাদ

মহামহিম রাষ্ট্রপতি পুতিন, সম্মানীয় অতিথিরা নমস্কার! আমি আনন্দিত যে ভ্লাদিভস্তকে আয়োজিত এই সপ্তম পূর্বাঞ্চলীয় অর্থনৈতিক মঞ্চে ভার্চুয়াল মাধ্যমে আমি আপনাদের সঙ্গে যোগাযোগ স্থাপনের সুযোগ পেয়েছি। এই মাসে ভ্লাদিভস্তকে ভারতীয় বাণিজ্য দূতাবাস স্থাপনের ৩০-তম বর্ষপূর্তি। এই শহরে বাণিজ্য দূতাবাস চালু করা প্রথম দেশ ভারত। তখন থেকেই এই শহর আমাদের সম্পর্কের অনেক ঐতিহাসিক মাইল ফলকের সাক্ষী থেকেছে। বন্ধুগণ, ২০১৫ সালে এই মঞ্চ স্থাপিত হয় এবং রাশিয়ার ফার ইস্ট বা সুদূরের পূর্ব নীতির উন্নয়নে আন্তর্জাতিক সহযোগিতার ক্ষেত্রে এক গুরুত্বপূর্ণ আন্তজার্তিক মঞ্চ হয়ে উঠেছে। এই জন্য আমি রাষ্ট্রপতি পুতিনের দূরদর্শিতার প্রশংসা করি ও তাঁকে অভিনন্দন জানাই। ২০১৯ সালে আমার এই মঞ্চে অংশগ্রহণ করার সুযোগ হয়েছিল। সেই সময় আমরা ভারতের “অ্যাক্ট ফার ইস্ট” বা পুবের সুদূরের জন্য কাজ করার নীতির কথা ঘোষণা করি। ফলস্বরূপ রাশিয়ার ফার ইস্টের সঙ্গে বিভিন্ন ক্ষেত্রে ভারতের সহযোগিতা বেড়েছে। বর্তমানে ভারত ও রাশিয়ার “বিশেষ কৌশলগত অংশীদারিত্ব”এর ক্ষেত্রে যা অন্যতম মূল স্তম্ভ হয়ে উঠেছে। বন্ধুগণ, আমরা যেদিন আন্তর্জাতিক উত্তর-দক্ষিণ করিডর, চেন্নাই ভ্লাদিভস্তক সমুদ্র করিডর বা উত্তরের সমুদ্র পথের কথা বলি তবে দেখতে পাই ভবিষ্যতে আমাদের সম্পর্কের অগ্রগতিতে যোগাযোগ এক গুরুত্বপূর্ণ ভূমিকা নেবে। ভারত দক্ষিণ মেরু ক্ষেত্রে রাশিয়ার সঙ্গে অংশীদারিত্ব আরও মজবুত করতে বিশেষভাবে আগ্রহী। শক্তি ক্ষেত্রে সহযোগিতা বৃদ্ধিরও বিপুল সম্ভাবনা রয়েছে। শক্তি ক্ষেত্র ছাড়াও ভারত রাশিয়ার ফার ইস্ট নীতিতে ওষুধ ও হীরের ক্ষেত্রে উল্লেখযোগ্য বিনিয়োগ করেছে। রাশিয়া ভারতের ইস্পাত শিল্পের জন্য কয়লা সরবরাহের মাধ্যমে গুরুত্বপূর্ণ অংশীদার হয়ে উঠতে পারে। আমাদের মধ্যে মেধা আদান-প্রদানের এক বিপুল সুযোগ রয়েছে। ভারতীয় মেধা বিশ্বের বিভিন্ন অঞ্চলের উন্নয়নে উল্লেখযোগ্য ভূমিকা পালন করেছে। আমি বিশ্বাস করি ভারতীয়দের মেধা ও পেশাদারিত্ব রাশিয়ার ফার ইস্ট নীতির দ্রুত উন্নয়ন ঘটাতে সক্ষম। বন্ধুগণ, ভারতের প্রাচীন প্রবাদ “বসুধৈব কুটুম্বকম” আমাদের শিখিয়েছে সমগ্র বিশ্বকে একটি পরিবার হিসেবে দেখতে। বর্তমানে বিশ্বায়নের যুগে বিশ্বের যে কোন একটি ছোট অংশ সারা বিশ্বে প্রভাব ফেলতে পারে। ইউক্রেনের সংঘর্ষ এবং কোভিড অতিমারী পরিস্থিতি বিশ্বের সরবরাহ শৃঙ্খলে উল্লেখযোগ্য প্রভাব ফেলেছে। খাদ্যশস্যের ও সারের অভাব দেখা দিয়েছে। উন্নয়নশীল দেশগুলির জন্য জ্বালানী হয়ে উঠেছে বিশেষ উদ্বেগের বিষয়। ইউক্রেন সংঘর্ষ শুরুর সময় থেকে আমরা আলোচনা ও কূটনীতির মাধ্যমে সমস্যা সমাধানের ওপর জোর দিয়ে এসেছি। এই সংঘর্ষের অবসান ঘটাতে সব রকম শান্তিপূর্ণ প্রচেষ্টাকে আমরা সমর্থন জানাই। সম্প্রতি নিরাপদে সার ও সিরিয়াল রপ্তানীর জন্য যে চুক্তি হয়েছে তাকেও স্বাগত জানাই। আমি আরও একবার এই মঞ্চে আমাকে বক্তব্য রাখার সুযোগ দেওয়ার জন্য রাষ্ট্রপতি পুতিনকে ধন্যবাদ জানাই এবং এই মঞ্চে উপস্থিত সকল অংশগ্রহণকারীকে জানাই আমার উষ্ণ শুভেচ্ছা। অসংখ্য ধন্যবাদ! এটি প্রধানমন্ত্রীর প্রেস বিবৃতির অনুবাদ। মূল বিবৃতি ছিল হিন্দিতে।
প্রাক্তন প্রতিরক্ষা কর্মীদের পরিবারগুলির কল্যাণে এক বিশেষ প্রস্তাবে অনুমোদন কেন্দ্রীয় মন্ত্রিসভার

যে সমস্ত প্রতিরক্ষা কর্মী ১৫ বছরেরও বেশি সময় কাজ করেছেন এবং ৩০ডিসেম্বর, ১৯৯১ থেকে ২৯ নভেম্বর, ১৯৯৯-এর মধ্যে মারা গেছেন অথবা পঙ্গুত্বের কারণেকর্মরত ছিলেন না, তাঁদের অর্জিত ১৮০ দিন পর্যন্ত ছুটির বিনিময়ে পরিপূরক অর্থপ্রদানের প্রস্তাবে আজ সম্মতি দিল কেন্দ্রীয় মন্ত্রিসভা। প্রধানমন্ত্রী শ্রীনরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে এই গুরুত্বপূর্ণসিদ্ধান্তটি গ্রহণ করা হয়। সরকারি এই সিদ্ধান্ত গ্রহণের ফলে প্রতিরক্ষার কাজে যুক্ত ছিলেন এ ধরনের৯,৭৭৭ জন আধিকারিক সহ অন্যান্য কর্মীদের পরিবারগুলি বিশেষভাবে উপকৃত হবে। ১৯৯১-এর৩০ ডিসেম্বর থেকে ১৯৯৯-এর ২৯ নভেম্বর পর্যন্ত এই বিশেষ সময়কালটি বিশেষভাবেতাৎপর্যময়। কারণ, কার্গিল সংঘর্ষের সময় এবং জম্মু ও কাশ্মীর এবং উত্তর-পূর্বাঞ্চলেজঙ্গি দমন অভিযান চলাকালীন বহু প্রতিরক্ষা কর্মী নিহত হন এবং অনেকেই আবার স্থায়ীভাবেপঙ্গুত্বের শিকার হয়ে পড়েন । /